Argos

Argos, oficialment **Regne d'Argos**, era un estat monàrquic amb capital a Argosia. Era el tercer estat més gran per darrere Gobral, i Àvalon, del qual es va independitzar l'any 2002. Galivan Von Argosia, més tard Galivan I, va esdevenir el primer rei d'Argos.

La majoria de la seva superfície es definia per un bosc poblat per perillosos monstres. Limitava amb Àvalon l'Oest, Gobral al Nord i Assos a l'Est. Argos fou famós per la supremacia dels humans envers les altres races, considerades inferiors.

## Govern

El regne d'Argos és governat per un monarca autoritari i la seva família reial com a representats del poder legislatiu; el Mariscal d'Argos com a cap de tots els exèrcits i organitzacions militars del país i càrrec executiu; i les Espases de Daimen com a alt càrrec judicial.

### La corona d'Argos

La o el monarca de la corona d'Argos i la seva família, descendents de Galivan I, representen l'estat i estabelixen (o signen) les lleis que prevaleixen al regne humà. Degut a la seva posició de representants d'Argos, comparteixen el seu poder legislatiu amb el Mariscal d'Argos.

### El Mariscal d'Argos

Alt càrrec de la totalitat dels exèrcits d'Argos des de l'any 2556, el Mariscal d'Argos representa el poder executiu definitiu del regne mitjançant la Guàrdia de la Roca. En compartir responsabilitats amb la corona però, també sol tenir una gran influència legislatva.

### Les Espases de Daimen

Originalment grup aïllat conformat per paladins a la recerca de l'ordre i la pau moral, Les Espases de Daimen van ser el braç jurídic i executor de la corona des del 274è any després de la fundació del regne. La seva missió va ser la de jutjar i executar en nom del rei d'Argos, mantenint la pau i l'ordre sense clemència per tots els ducats del regne.

## Organització i defensa territorial

### Ducats

Les divisions administratives d'Argos foren deu Ducats: **Argosia**, **Biza**, **Daulis**, **Dekella**, **Estaón**, **Gartha**, **Prienne**, **Rakdos**, **Sotogran** i **Theisoa**.

Els ducats eren administrats pels Generals, màxim càrrec militar d'Argos. Els Ducats estaven dividits per departaments administrats per Comandants. Es comunicaven entre ells mitjançant corbs blancs, correspondència única a Aerdeh'ner.

### Altres comunitats

* **Boki-A-Rik**. Els miners del rei, situats a la serralada més meridional del país. La seva excepcional situació econòmica es veia afectada amb les rivalitats del proper regne nan de Dawi-A-Azul.
* **Dron-A-Karaz**. Situat sota la serralada de Gorondal, al nord d'Argos, el regne nan dels Dronkar convivia en pau econòmica amb tots els països dels voltants.
* **Dawi-A-Azul**. Situat sota una de les serralades al sud del país, el regne nan conviu en pau com a protectorat amb el regne d'Argos, les seves polítiques cordials i sense intervenir cap dels dos governs a les seves disputes bèliques o socials.

### Organitzacions

Diferents organitzacions defensaven les argosianes i argosians d'entre ells i els enemics interiors i exteriors al regne.

* **Els Fills del Rei**. Guàrdia reial de la corona d'Argos independent de les altres guàrdies i gestionada unicament sota la mà del rei. Caracteritzats per la seva capa blava, es podien trobar a la capital i als camins quan membres de la corona reial viatjaven. Els mateixos Prínceps d'Argos comandaven aquesta tropa.

Sota les ordres del Mariscal d'Argos:

* **Guàrdia de la Roca**. Exèrcit militar d'Argos que assoleix el poder legislatiu i executiu dins de les poblacions del regne d'Argos.
* **Guàrdia dels Camins**. Extensió espiritual de la Guàrdia de la Roca, vetllava per la seguretat de les cinc grans rutes comercials d'Argos i els camins entre els pobles i ciutats.
* **Guàrdia de les Fronteres**. Grup militar vigent i amb funció representativa des del pacte de no-agressió que vetlla per les fronteres d'Argos amb Àvalon.
* **Guàrdia del Mar.** Agrupació militar marítima d'Argos. Vetlla per la seguretat de les costes i els vaixells mercants, a vegades atacats per pirates.

Sota les ordres d'un triumvirat i excepcional en estat de guerra, sota les ordres del **Mariscal**:

* **Les Urpes d'Acer**. Exèrcit especialitzat d'Argos el qual tenia la missió de caçar i acabar amb criatures i monstres per tot el regne.

Altres organitzacions vetllaven per altres necessitats de la noblesa i el poble argosià:

* **Els Corbs Blancs.** Organització de correspondència postal amb bressol a la ciutat d'Estaón.

## Política exterior

Argos tenia un pacte de no agressió comú amb Àvalon i Gobral establert l'any 2430 en finalitzar la Guerra de les Tres Corones. Aquest tractat garantia la independència i la defensa mútua d'aquests tres països. També establia la prohibició d'atacar-se entre ells.

## Geografia

### Gorondal

Una frontera natural en forma de serralada separava el Nord d'Argos amb el Sud de Gobral. La cadena muntanyosa de Gorondal va ser muralla natural durant la història dels dos països. El Pas sota les muntanyes i la porta de Goral-Graon per sobre d'aquestes van esdevenir les rutes més emprades per creurar d'un regne a un altre.